cyanic-selkie/wikianc huggingface dataset:
Մալթայի աքսորականներ
Ձերբակալություններ
Առաջին պատերազմական հանցագործը, որը փախուստի էր դիմել, Ալի Իհսան Սաբիսն էր՝ tr:Ali İhsan Sâbis, որը Առաջին համաշխարհային պատերազմի ժամանակ զորահրամանատար էր եղել Օսմանյան կայսրության Միջագետքի ռազմաբեմում, ներկայիս Իրաքի տարածքում և մասնակցել էր Հայերի ցեղասպանությանը։ Ալի Իհսան Սաբիսը կազմակերպել էր Օսմանյան բանակ զորակոչված և խաբեությամբ զինաթափված, անզեն հայազգի զինվորների ոչնչացումը, ինչպես նաև Պատմական Հայաստանի Նորշիրական կամ Պարսկահայք նահանգի (ներկայիս Ուրմիա լճի մերձակայքում)՝ օսմանա-պարսկական սահմանի հարակից տարածաշրջանի քրիստոնեական, հիմնականում՝ հայկական և ասորական բնակավայրերի խաղաղ քաղաքացիական բնակչության կոտորածները։ Հայերի այս դահիճը՝ արդարադատությունից խուսափելու համար փախուստի էր դիմել 1919 թվականի մարտի 29-ին։
1919 թ.-ի մայիսի 28-ին Օսմանյան կայսերական կառավարությունը Կոստանդնուպոլսում հեռակա դատի՝ in absentia ենթարկեց 30 ռազմական հանցագործների, ներառյալ՝ խռովարար գեներալ Մուստաֆա Քեմալ փաշային։ 1919 թ.-ի հունիսի 2-ին եկավ Կարսի խորհրդի անդամների հերթը։ Կարսից Մալթա աքսորյալները ներառում էին 11 անձի՝ այդ թվում՝ ութ թուրքի, ներառյալ՝ Կարսի ինքնահռչակ թուրքական հանրապետության նախագահին՝ Ջըհանգիրզադե Իբրահիմ բեյին՝ Cihangirzade Ibrahim Bey, երկու հույնի և մեկ ռուսի, հավանաբար՝ մոլոկանի, որոնք բոլորն էլ հանդիսանում էին այսպես կոչված Կարսի հանրապետության Խորհրդի անդամներ։ 1919 թ.-ի սեպտեմբերի 21-ին ավելի քան մեկ տասնյակ, անձինք, որոնք առավել ականավոր դեմքերն էին այսպես կոչված Օսմանյան կայսրության Երկրորդ սահմանադրական ժամանակաշրջանում, այսինքն՝ Երիտթուրքերի «Միություն և առաջադիմություն» անունը կրող կուսակցության իշխանության ժամանակ, նույնպես աքսորի ենթարկվեցին։ Դրանց շարքում էին նախկին վարչապետ, այսինքն՝ Մեծ վեզիր՝ Grand Vizier Սաիդ Հալիմ փաշան՝ Said Halim Pasha (որին սկզբնապես աքսորեցին Մուդրոս կղզի), նրա եղբայրը՝ Աբաս Հալիմ փաշան՝ Abbas Halim Pasha, գրող և համաթուրքականության՝ պանթուրքիզմի գաղափարախոս Զիյա Գյոքալփը՝ tr:Ziya Gökalp և այլք։ Բրիտանական ռազմական ուժերը տեղակայված էին Կովկասում, այսինքն՝ Արևելյան Հայաստանում, այն բանից հետո, երբ Առաջին համաշխարհային պատերազմում պարտության հետևանքով լուծարվեց Օսմանյան կայսրության IX դաշտային բանակը։ Այդ բանակի զինծառայողները հեռացվեցին իրենց ծառայությունից։ Դրանց շարքում էին ռազմական հանցագործներ, հայ ժողովրդի դահիճներ՝ գեներալ-մայոր Յաղուբ Շևքի փաշան՝ tr:Yakup Sevki Subası (ցուցակում՝ թիվ 120), Մեհմեթ Ռիֆաթը՝ Mehmet Rıfat (թիվ 129) և Մյուրսել Բաքուն՝ Mürsel Bakû (թիվ 137)։ Ցուցակի 60-70 համարների անձինք IX դաշտային բանակից էին նաև՝ Կարսի ինքնահռչակ թուրքական հանրապետության խորհրդի անդամներ։
Այն 145 օսմանյան ռազական և քաղաքացիական պաշտոնյաներն ու քաղաքական գործիչները, որոնք ձերբակալվեցին և աքսորվեցին, հիմնականում բարձրաստիճանների թվին էին պատկանում և մեղավոր էին ռազմական հանցագործություններ կատարելու համար։
Ձերբակալումների մասին որոշումների մի մասը վերաբերվում էր այն հանցագործ անձանց, որոնք հասցրել էին արդեն փախուստի դիմել, փորձելով խուսափել արդարադատությունից։ Դրանց թվում էին այսպես կոչված երիտթուրքական եռապետները՝ երեք փաշաները՝ en:Three Pashas, ներքին գործոց նախարար և Օսմանյան կայսրւթյան փաստացի ղեկավար Թալյաթ փաշան, ռազմական նախարար Էնվեր փաշան, ռազմածովային նախարար և Հալեպի կառավարիչ՝ Ջեմալ փաշան։ Սրանք փախուստի էին դիմել Ահմեթ Իզզաթ փաշայի՝ Ahmet Izzet Pasha, ալբանական ծագմամբ օսմանյան մի պաշտոնյայի օգնությամբ։
Իրականում պետք է ձերբակալվեին և դատապարտվեին ոչ միայն այդ մդ 145 օսմանյան ռազմական հանցագործները, այլև օսմանյան կայսրության բանակի ամբողջ սպայակազմը՝ ռազմական նախարարից ու գլխավոր շտաբի պետից մինչև առնվազն վաշտի հրամանատարները, և քաղաքացիական ամբողջ վարչակազմը՝ վարչապետից մինչև վերջին գյուղապետը ներառյալ։ Դրա համար թե՛ այն ժամանակ, թե՛ ներկայումս կան բավարար ապացույցներ ։
Օսմանյան ռազմական հանցագործներ
Մալթայի աքսորականների թվում էին հետևյալ օսմանյան ռազմական հանցագործները.
Գրականություն
Կատեգորիա:Հայոց ցեղասպանություն Կատեգորիա:Առաջին համաշխարհային պատերազմ Կատեգորիա:Պատերազմի հանցագործներ Կատեգորիա:Ռազմական հանցագործություն Կատեգորիա:Օսմանյան ռազմական դատարան Կատեգորիա:Հանցագործություն մարդկության հանդեպ Կատեգորիա:Առաջին համաշխարհային պատերազմի հետևանքներ Կատեգորիա:Օսմանյան կայսրության բանակը Առաջին համաշխարհային պատերազմում Կատեգորիա:Օսմանյան կայսրության գեներալները Առաջին համաշխարհային պատերազմում Կատեգորիա:Իսլամը Մալթայում Կատեգորիա:Մալթայի աքսորյալներ Կատեգորիա:1919 թվականը Մալթայում Կատեգորիա:1920 թվականը Մալթայում Կատեգորիա:1919 թվականը Օսմանյան կայսրությունում Կատեգորիա:1920 թվականը Օսմանյան կայսրությունում Կատեգորիա:Թուրքիայի անկախության պատերազմ Կատեգորիա:Քեմալական շարժում Կատեգորիա:Միլլիական շարժում Կատեգորիա:Հայաստանի ռուս-թուրքական բաժանում Կատեգորիա:Հայաստանի քեմալա-բոլշևիկյան բաժանում Կատեգորիա:Մալթայի աքսորականներ Կատեգորիա:Օսմանյան կայսրությունն Առաջին համաշխարհային պատերազմում
Յաննիս Յաննիոտաս
Յաննիս Յաննիոտաս, հույն ֆուտբոլիստ, «Ռեալ Վալյադոլիդ» ակումբի և Հունաստանի ազգային հավաքականի կիսապաշտպան։
Ակումբային կարիերա
Յաննիսը «Արիս» ակումբի սան է։ 2011 թվականի նոյեմբերի 5-ին « Օլիմպիակոս » ակումբի դեմ խաղում նա կատարել է իր նորամուտը հունական Սուպերլիգայում ։ նոյեմբերի 20-ին ՕՖԻ ակումբի դեմ խաղում Յաննիսը խփել է իր առաջին գոլը «Արիս» ակումբի կազմում ։ 2013 թվականի ամռանը Յաննիսը տեղափոխվել է Դյուսելդորֆի «Ֆորտունա» ակումբի կազմ ։ Տրանսֆերի արժեքը կազմել է 450 հազար եվրո։ Հուլիսի 22-ին «Էերգի» ակումբի դեմ խաղում նա կատարել է իր նորամուտը երկրորդ Բունդեսլիգայում ։ Օգոստոսի 30-ին « Արմինիա » ակումբի դեմ խաղում Յաննիսը խփել է իր առաջին գոլը «Ֆորտունա» ակումբի կազմում ։
2014 թվական ի ամռանը փորձ ստանալու նպատակով Յաննիսը վարձավճարով տեղափոխվել է «Աստերաս» ակումբի կազմ։ Սեպտեմբերի 14-ին «Պանիոնիոս» ակումբի դեմ խաղում Յաննիսը կատարել է իր նորամուտը թիմի կազմում ։ 2015 թվականի հունվարի 10-ին ՊԱՕԿ ակումբի դեմ խաղում Յաննիսը խփել է իր առաջին գոլը «Աստերաս» ակումբի կազմում ։
2015 թվականի ամռանը «Ֆորտունա» ակումբը Յաննիսին վաճառել է « Օլիմպիակոս » ակումբին։ Հոկտեմբերի 28-ին Հունաստանի գավաթի խաղարկության՝ «Պլատանյաս» ակումբի դեմ խաղում Յաննիսը կատարել է իր նորամուտը ակումբի կազմում ։ 2016 թվականին Յաննիսը վարձավճարային հիմունքներով տեղափոխվել է Կիպրոսի ԱՊՕԷԼ ակումբի կազմ։ Հունվարի 10-ին «Արիս» ակումբի դեմ խաղում նա կատարել է իր նորամուտը Կիպրոսի առաջնությունում ։ Հունվարի 10-ին «Էնոսիս» ակումբի դեմ խաղում Յաննիսը խփել է իր առաջին գոլը ԱՊՕԷԼ ակումբի կազմում ։ Յաննիսն իր թիմի կազմում երկու անգամ հաղթել է Կիպրոսի առաջնությունում։ Եվրոպայի լիգայի շրջանակներում անցկացված իսպանական « Ատլետիկ Բիլբաոյի » հետ խաղում  Յաննիսը երկու գոլ է խփել։
2017 թվականի ամռանը Յաննիսը վարձավճարային հիմունքներով տեղափոխվել է իսպանական «Ռեալ Վալյադոլիդ» ակումբի կազմ։ Սեպտեմբերի 16-ին « Գրանադա » ակումբի դեմ խաղում Յաննիսը կատարել է իր նորամուտը իսպանական Սեկունդայում ։ Նույն խաղի ժամանակ Յաննիսը խփել է իր առաջին գոլը « Ռեալ Վալյադոլիդ» ակումբի կազմում։
Միջազգային կարիերա
2012 թվականին Յաննիսն դարձել է Էստոնիայում անցկացված Եվրոպայի պատանեկան առաջնության բրոնզե մեդալակիր։ Մրցաշարի ընթացքում նա մասնակցել է Անգլիայի, Էկվադորի , Պորտուգալիայի և երկու անգամ Իսպանիայի  պատանեկան հավաքականների դեմ խաղերին։ Պորտուգալիայի դեմ խաղում Յաննիսը գոլ է խփել։
2013 թվականին Յաննիսը Հունաստանի երիտասարդական հավաքականի կազմում մասնակցել է աշխարհի երիտասարդական առաջնությանը, որը անցկացվում էր Թուրքիայում։ Մրցաշարի ընթացքում նա մասնակցել է Մեքսիկայի, Մալիի , Պարագվայի և Ուզբեկստանի երիտասարդական հավաքականների դեմ խաղերին։
2015 թվականի մարտի 29-ին Յաննիսը մասնակցել է 2016 թվականի Եվրոպայի առաջնության ընտրական փուլի՝ Հունգարիայի հավաքականի դեմ խաղին՝ կատարելով իր նորամուտը Հունաստանի հավաքականի կազմում ։ 2016 թվականի սեպտեմբերի 1-ին Նիդեռլանդների ազգային հավաքականի դեմ ընկերական խաղի ժամանակ Յաննիսը խփել է իր առաջին գոլը Հունաստանի ազգային հավաքականի կազմում ։ 2018 թվականի աշխարհի առաջնության ընտրական փուլի՝ Բոսնիա և Հերցեգովինայի ազգային հավաքականի դեմ խաղի ժամանակ խաղացողների մեջ զանգվածային ծեծկռտուքի ժամանակ Բոսնիա և Հերցեգովինայի հավաքականի գլխավոր մարզչի օգնականը կոտրել է Յաննիսսի առջևի ատամը ։
Ձեռքբերումներ
Թիմային
ԱՊՕԷԼ
Միջազգային
Հունաստան (մինչև 19)
Սան Սեբաստիան դու Պասե
Սան Սեբաստիան դու Պասե (São Sebastião do Passé), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Սալվադորի մարզում։ Մտնում է Կատուի գավառի կազմի մեջ։ Բնակչությունը կազմում է 40 321 մարդ՝ 2007 թվականի տվյալներով։ Գրավում է 549,425 կմ2 տարածք։ Բնակչության խտությունը՝ 76,9 մարդ/կմ²։
Պատմություն
Քաղաքը հիմնադրվել է 1931 սեպտեմբերի 11-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1931 թվականին հիմնադրված բնակավայրեր
Մանիներ
Մանիներ, հայ Ժողովրդական քնարական երգվող քառատողեր, խաղիկներ։ Անվանումը նույն նշանակությամբ գործածական է նաև ադրբեջանական ու թուրքական ֆոլկլորում։ Երբեմն նույնացվում են վիճակի երգերի հետ։
Մանի ասեմ ու շարեմ,
Զան, վիճակ, ջան, ջան,
Առնեմ գյուղե գյուղ ընկնեմ.
Սրտիս սիրածին ճարեմ։
Կատեգորիա:Հայկական արվեստ
Լյուքսեմբուրգի մեծ դքսության ոստիկանություն
Լյուքսեմբուրգի մեծ դքսության ոստիկանություն (Police Grand-Ducale), Լյուքսեմբուրգի հիմնական իրավապաշտպան օրգանը։
Ոստիկանությունը պարտական է ապահովել դքսության ներքին անվտանգությունը, պահպանել հասարակական կարգը և ղեկավորել Մեծ դքսության կողմից հրապարակված հրամանների իրականացումը։ Համաձայն դքսության կանոնակարգի՝ ոստիկանությունը պարտավոր է օգնություն ցուցաբերել զինված ուժերին ։
Ծանոթագրություններ
Կատեգորիա:Լյուքսեմբուրգ Կատեգորիա:Ոստիկանություն ըստ երկրի Կատեգորիա:Իրավապահ մարմիններ ըստ երկրի
Հենութմիրե
Ծագում
Հնարավոր է, որ Հենութմիրեն եղել է Սեթի I-ի և Տույա թագուհու դուստրը՝ Ռամզես II-ի և Տիայի քույրը։ Այս ենթադրությունը հիմնված է այն փաստի վրա, որ Սեթի I-ի կնոջ արձանի վրա, որը ներկայումս պահվում է Վատիկանում, Հենութմիրեն պատկերված է մոր կողքին։ Ի տարբերություն Տիայի, նա չի կրել «փարավոնի քույր» տիտղոսը, ինչը ստիպում է կարծել, որ նա կամ Ռամզեսի կրտսեր քույրն էր, կամ էլ նրա դուստրը։ Նրա հարազատների մասին հստակ հիշատակումներ չկան ։
Կենսագրություն
Դառնալով Ռամզես II-ի «գլխավոր տիկինը»՝ Հենութմիրեն, եթե եղել է նրա դուստրը, դարձել է նրա չորրորդ կինը՝ Բենտ-Անատից, Մերիտամոնից և Նեբետտավիից հետո։ Արքայադուստրը պատկերված է Աբու-Քիրի արձանի վրա որպես Ռամզես II-ի դուստր։ Բենտ֊Անատի հետ միասին պատկերված է Հելիոպոլիսի արձանի վրա ։
Մահ
Հենութմիրեն մահացել է իր եղբոր գահակալման 40-րդ տարում և թաղված է Կայսրուհիների հովտի QV75 դամբարանում, որը դեռ հնում թալանել են ։ Նրա սարկոֆագը ավելի ուշ՝ XXII դինաստիայի օրոք օգտագործվել է Հարիսիս I քուրմ-փարավոնի թաղման համար՝ Մեդինեթ Հաբուում։ Ներկայումս այն ցուցադրված է Կահիրեի եգիպտական թանգարանում ։
Ալբերտո Բլեստ Գանա
Ալբերտո Բլեստ Գանա  (Alberto Blest Gana, ), չիլիացի գրող, Լատինական Ամերիկայի երկրների գրականության մեջ քննադատական ռեալիզմի հիմնադիրը։
Կենսագրություն
Կրթությամբ ինժեներ։ Սկզբում հարել է ռոմանտիզմին («Խաբեություններ և հիասթափություններ», 1855, «Առաջին սերը», 1858, «Ընտանիքի հայրը», 1858) ։ Բալզակի ազդեցությամբ անցել է քննադատական ռեալիզմին՝ «Թվաբանություն սիրո մեջ» (1860), «Մարտին Ռիվաս» (1862) ։ Այդ երկերում քննադատել է բուրժ․ իրականությունը՝ ստեղծելով Չիլիին յուրահատուկ «մարդկային կատակերգություն»։ Հետագա շրջանի սոցիալ–հոգեբանական և սատիրական վեպերում՝ «Օտար հողի վրա» (1904), «Հիմար էստերոն» (1909), արտահայտված են իրականության նկատմամբ հեղինակի հոռետեսական տրամադրությունները։ «Ռեկոնկիստայի դարաշրջանում» (1897) պատմավեպը պատկերում է Չիլիի ժողովրդի ազգային–ազատագրական պայքարը։
Ծանոթագրություններ
Կատեգորիա:Չիլիացի գրողներ Կատեգորիա:Պեր Լաշեզ գերեզմանատանը թաղվածներ Կատեգորիա:Պատմաբաններ Կատեգորիա:Չիլիացի դիվանագետներ
Իրմա Լոսանո
Սուսանա Իրմա Լոսանո Գոնսալես (Susana Irma Lozano González, ), մեքսիկացի դերասանուհի։
Կենսագրություն
1963 թվականին սկսեց իր գեղարվեստական կարիերան թատրոնում՝ հանդես գալով «Լուսինը կապույտ է» ներկայացման մեջ։ Նույն թվականին նկարահանվել է «Ծնողների մեղքը» հեռուստանովելում։ 1970 թվականին մարմնավորել է Լուիսայի դերը «Եսենիա» հեռուստանովելի առաջին տարբերակում, 1971 թվականին խաղացել է նույն դերը ֆիլմի նոր տարբերակում Ժակլին Անդերեի և Խորխե Լավատի հետ։
Անձնական կյանք
Իրմա Լոսանոյի առաջին ամուսինը եղել է դերասան Խոսե Ալոնսոն։ Այս ամուսնությունից ունի մեկ աղջիկ՝ Մարիա Ռեբեկան, ով նույնպես դերասանուհի է։ Երկրորդ անգամ Լոսանոն ամուսնացել է Օմար Գոնսալեսի հետ. ունեն մեկ որդի՝ դերասան Ռաֆայել Օմարը։
Հիվանդություն, մահ
Իրմա Լոսանոն մահացել է 2013 թվականի հոկտեմբերի 21-ի վաղ առավոտյան։ Դերասանուհու մահը ցնցել էր մեքսիկացիներին՝ մեծ թե փոքր։ Դերասանուհու հոգեհանգիստը վերածվել էր համազգային սգի, հետաձգվել էին ժամանցային հեռուստահաղորդումները։ Հուղարկավորության հաջորդ օրը հեռուստատեսությամբ ներկայացվեց Իրմա Լոսանոյի օրը, որը պատմում էր նրա մասնակցությամբ առավել վառ ֆիլմերի ու հեռուստանովելների մասին։
Արտաքին հղումներ
Կատեգորիա:Մեքսիկացի դերասանուհիներ Կատեգորիա:Հեռուստատեսային դերասանուհիներ Կատեգորիա:Կինոդերասանուհիներ
Բերդիկ (գյուղ, Արարատի մարզ)
Բերդիկ (նախկին անվանումը` Ախունդ Բզովանդ), գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 3 կմ հյուսիս-արևելք։
Նախկինում Ախունդ Բուզավանդ անվան տակ ընդգրկված է եղել Երևանի նահանգի Երևանի գավառում ։
Պատմություն
Գյուղը հիմնադրվել է 1831 թվականին։ Նախկինում ունեցել է Ախուն, Բզովակ, Բզովան, Բյուզավանդ, Ախունդի անվանումները։
Գյուղն ընկած է Արարատյան հարթավայրում։ Տեղադրված է ծովի մակարդակից 860 մ բարձրության վրա։
Կլիմա
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 աստիճան, իսկ առավելագույնը՝ 42 աստիճան։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Խմելու ջուրը բերվում է Գառնիից։
Բնակչություն
Ըստ ՀՀ 2011 թ. մարդահամարի արդյունքների` Բերդիկի մշտական բնակչությունը կազմել է 776, առկա բնակչությունը` 734 մարդ ։ Մինչև 1918-1920 եղել է ադրբեջանաբնակ, այնուհետ ունեցել խառը հայ-ադրբեջանական բնակչություն ։
Բերդիկի բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի 254 տնտեսություն, դպրոց, բուժկետ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 200 հա։ Գյուղատնտեսական հողահանդակները ոռոգվում են, դրանք զբաղեցնում են ողջ մակերեսի 60%։ Համայնքի հողերն օգտագործվում են որպես վարելահողեր՝ զբաղեցնելով մոտ 75 հա, պտղատու և խաղողի այգիները կազմում են համապատասխանաբար 25 հա և 17 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, պտուղներ, ինչպես նաև հացահատիկ։ Զբաղվում են նաև կաթնամսատու անասնապահությամբ, մեղվաբուծությամբ։
Հղումներ
Կատեգորիա:Արարատի մարզի գյուղեր Կատեգորիա:1831 թվականին հիմնադրված բնակավայրեր
Լակոմբ (Օդի գավառ)
Լակոմբ (Lacombe), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 166 մարդ, բնակչության խտությունը` 11.07 մարդ/կմ²։ Բնակավայրը զբաղեցնում է 14.99 կմ² տարածք։
Աշխարհագրություն
Գտնվում է Փարիզ քաղաքից 610 կմ հարավ, Մոնպելիե քաղաքից` 135 կմ արևմուտք, Կարկասոն քաղաքից` 23 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 94 աշխատունակ (15-64 տարեկան) բնակիչ, որոնցից ակտիվ էին 67-ը, իսկ ոչ ակտիվները` 27։ Ակտիվության ցուցանիշը կազմում է 71,3 %։ 67 աշխատունակ մարդկանցից աշխատել է 63 անձ (31 տղամարդ և 32 կին)։ Գործազուրկ են եղել 4 անձ (2 տղամարդ և 2 կին)։ 27 անաշխատունակներից 6-ը եղել են աշակերտներ կամ ուսանողներ, 13-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
«Գարաժ» ժամանակակից արվեստի թանգարան
Բախմեևյան ավտոբուսի ավտոտնակ, (2008-2011)
Նախապես հաստատությունը գտնվում էր Բախմետևյան հայտնի ավտոբուսի ավտոտնակում, Մոսկվայում (ինչի շնորհիվ էլ ստացել է «գարաժ» անվանումը)։ Կառույցը նախագծվել էր ճարտարապետ-կոնստրուկտոր Կոնստանտին Մելնիկովի կողմից։ Բախմետևյան ավտոբուսի տնակը հուշարձան է` նվիրված խորհրդային ավանգարդին` կառուցված Կոնստանտին Մելնիկովի և Վլադիմիր Շուխովի նախագծով։ Այս լայնածավալ կառույցը թույլատրեց մեծ ցուցադրության պլանավորումը, ինչպես նաև, հնարավոր դարձրեց իրականացնել շարունակական լուսավորչական ծրագրեր ցուցադրություններին զուգահեռ` Ռուսաստանում մեկընդմիշտ փոխելով կրթության մասին պատկերացումները արվեստի ոլորտում ։
Ամառային պավիլիոն. 2012
Ճարտարապետներ. Արտյոմ Կիտաև, Լեոնիդ Սլոնիմսկի, Նիկոլայ Մարտինով, Արտյոմ Ստաբորովսկի և նկարիչ Մաքսիմ Սվիվակով։ Ամառային պավիլիոնը եղել է ժամանակավոր ցուցադրության տարածք ու միևնույն ժամանակ գեղարվեստական օբյեկտ է ։ «Գարաժ»-ը նախաձեռնողականություն է ցուցաբերել երիտասարդ ռուս ճարտարապետների հետ աշխատելու համար։
«Գարաժ»-ի ժամանակավոր պավիլիոն (2012-2015)
2012 թվականին «Գարաժ»-ը տեղափոխվեց Գորկու այգի, Ժամանակավոր պավիլիոն, որը ստեղծվել էր ճապոնացի ճարտարապետ Շիգերու Բանի կողմից ։ Այս ոճային և ֆունկցիոնալ տարածությունը ստեղծվել էր վեցմետրանոց թղթե խողովակներով և հարմարեցված էր բարդ փորձառական նախագծերի իրականացման համար։ Կառույցն իր մեջ համատեղում էր երկու ստանդարտ ցուցասրահ` 800 քմ ընդհանուր տարածքով, սրճարան և գրախանութ ։
Ամառային պավիլիոն (2013-2014)
Ճարտարապետներ. Վասիլի Բանցեկին, Սերգեյ Նեբոտով, Իլյա Տերնովենկո, Մաքսիմ Խազանով, Անաստասիա Բալակիրևայի և Օլգա Լեբեդեվայի մասնակցությամբ։ «Գարաժ»-ը ճարտարապետական փակ մրցույթ անցկացրեց ամառային պավիլիոնի մշակման համար։ Մասնակցության համար հրավիրվեցին մինչև 35 տարեկան ճարտարապետներ։ Հաղթեց այն ծրագիրը, որը տարածություն ստեղծեց` առավելագույնս հաշվի առնելով այցելուների հետաքրքրությունները։ Պավիլիոնում կարելի էր ոչ միայն մասնակից դառնալ միջոցառմանը, այլ նաև` այնտեղ հանգիստ ժամանակ անցկացնել ։
«Գարաժ» ժամանակակից արվեստի թանգարանը 2014 թվականից մինչև մեր օրերը
2014 թվականի մայիսի 1-ին «Գարաժ» ժամանակակից արվեստի կենտրոնը փոխեց իր անվանումը` դառնալով «Գարաժ» ժամանակակից արվեստի թանգարան։ Այս իրադարձությունն ամրապնդեց նրա կարգավիճակը որպես միջազգային նշանակության հաստատություն, որը ոչ միայն ներկայացնում, այլև` ստեղծում է մշակույթ ։ Թանգարանի կարգախոսն է. «Ժամանակակից արվեստի թանգարան «Գարաժ»-ը մի վայր է, որտեղ հանդիպում են մարդիկ, մտքերն ու արվեստը, որ կերտեն պատմություն» ==== «Տարվա եղանակներ» (2015 թ.-ից մինչև մեր օրերը) ==== Ճարտարապետներ. Իգոր Վինոգրադսկի (1986)/ Ռեմ Կոլխաս և ՕՄԱ (2015) ։
2015 թվականի հունիսի 12-ին «Գարաժ»-ն այցելուների առջև բացեց իր առաջին մշտական հասցեի դռները Գորկու այգում ։ Դրանից առաջ այստեղ տեղակայված էր 1960-ականներին Իգոր Վինոգրադսկու նախագծով կառուցված «Տարվա եղանակներ» ռեստորանը ։ Խորհրդային մոդեռնիզմի ոճով կառուցված շինությունը լքված էր 20 տարի ։ Վերակառուցման աշխատանքը կատարում էր Ռեմ Կոլխասի ՕՄԱ բյուրոն, քաղաքաշինության և մշակութային վերլուծության միջազգային առաջատար ընկերություն։ Ռեմ Կոլխասն ու «Գարաժ» թանգարանի թիմը փորձել են առավելագույնս պահպանել շինության առանձնահատկությունները` խուսափելով մասշտաբների հիպերբոլիզացիայից ու կառուցվածքի փոփոխությունից։ Վերանորոգվեցին աստիճաններն ու աղյուսե պատերը, ներառյալ` շիկահեր աղջկա պատկերով խճանկարը, որը թանգարանի խորհրդանիշերից մեկն է։
Մասշտաբային վերանորոգման արդյունքում նախկին ռեստորանի շենքը վերաձևափոխվեց ժամանակակից թանգարանի չափանիշներին համապատասխան տարածության։
Գերժամանակակից ճակատամասը ժամանակների միջև կապող օղակ դարձավ։ Երկու մետրանոց ճակատամասը տեսողականորեն միմյանց է կապում թանգարանի շենքն ու Գորկու այգին։
«Գարաժ» թանգարանի կրթական կենտրոն (2013 թվականից մինչև մեր օրերը)
Ճարտարապետներ. FORM բյուրո 2013 թվականի մարտի 1-ին այցելուների համար իր դռները բացեց «Գարաժ» կրթական կենտրոնը, որտեղ անց են կացվում կրթական կուրսեր ու թրեյնինգներ, դասախոսություններ ու ներկայացումներ ։ Մեկ տարի անց, 2014 թվականին, այնտեղ տեղակայվեց ռուսական առաջին հանրային թանգարանը` նվիրված ժամանակակից արվեստին։ Այնտեղ հաշվվում է մոտ 20.000 գիրք ու այլ նյութեր ։ դրնաց թվում են ալբոմներ, ցուցադրությունների կատալոգներ, ճարտարապետական ամսագրեր, ինչպես նաև` հազվագյուտ հրատարակություններ ռուսերենով ։
Ցուցադրություններ «Գարաժ»-ում
Թանգարանը ծանոթացնում է լսարանին ժամանակակից արվեստի ներկայացուցիչների աշխատանքներին ամբողջ աշխարհից և ներկայացնում է ռուսական արվեստը միջազգային համատեքստում ։ Յուրացնելով հանրության հետ աշխատելու նոր մեթոդները` «Գարաժ»ը շեշտը դնում է այնպիսի ցուցահանդեսների վրա, որոնք ներգրավում են հանդիսատեսին մշակութային փոխհամագործակցության գործընթացում, ինչպես նաև այնպիսի նախագծերի վրա, որոնք հետազոտում են ռուսական մշակույթի քիչ հայտնի կողմերը ։ Աշխատանքի ընթացքում թանգարանում անց են կացվել ավելի քան 100 ցուցահանդեսներ, որոնց մեջ են համաշխարհային ճանաչում ունեցող նկարիչներ Ջոն Բալդեսսարիի, Մարինա Աբրամովիչի, Ջեյմս Տարրելլայի, Մարկո Ռոտկոյի, Լուիզ Բուրժուի, Վիկտոր Պիվովարովի ցուցահանդեսները։ «Գարաժ»-ը դարձել է Երրորդ մոսկովյան բիեննալեի հիմնական տարածքը։ 2017 թվականին թանգարանն անցկացնում է ռուսական առաջին Ժամանակակից արվեստի տրիեննալեն ։
Արթ-փորձառություն
«Գարաժ»-ի ամենամյա ինտերակտիվ նախագիծը, որի գլխավոր գործող անձի հետ հանդիսատեսն է։ Սա փորձառական ստեղծագործական լաբորատորիա է բոլոր տարիքի այցելուների համար, որը թույլ է տալիս ստեղծել համատեղ աշխատանք նկարիչի հետ և կիսել ստեղծագործելու հաճույքը այլ մարդկանց հետ ։ Յուրաքանչյուր «Արթ-փորձառություն» նվիրված է նոր թեմայի, և կոնցեպցիան ամեն տարի փոխվում է ։
«Գարաժ»-ի գրադարան
«Գարաժ» թանգարանի գրադարանն ունի արվեստի վերաբերյալ գրքերի Ռուսաստանի ամենամեծ հավաքածուն` հրատարակված 20-21-րդ դարերում։ Ընթերցողներին են սպասում ավելի քան 20.000 գիրք ու ամսագիր, որոնք նվիրված են ժամանակակից արվեստի ու ճարտարապետության, դիզայնի ու լուսանկարչության բոլոր ուղղություններին։ Գրանցման համար անհրաժեշտ է միայն անձնագիր։ Այս պահին «Գարաժ» թանգարանը հանդիասում է միակ թանգարանը Մոսկվայում, որն իրականացնում է մշտական անվճար էքսկուրսիաներ տեսողական ու լսողական խնդիրներ, զարգացման առանձնահատկություններ ունեցող այցելուների համար։
«Գարաժ» թանգարանի արխիվը
Կարևոր դեր է խաղում թանգարանի գործունեության մեջ։ Սա պլատֆորմ է միջազգային գիտա-հետազոտական նախագծերի համար. կոնֆերանսներ, ցուցահանդեսներ, սեմինարներ և հրապարակումներ, ռուսական ժամանակակից արվեստի մասին տեղեկություններ տարածող կենտրոն է։ Հավաքածուն ներառում է մեծ թվով փաստաթղթեր Մոսկվայի, Սանկտ-Պետերբուրգի և ռուսական այլ քաղաքների ժամանակակից արվեստի վերաբերյալ։ Թանգարանի արխիվն ամենամեծ հավաքածուն է աշխարհում, որը նվիրված է ռուսական արվեստում 1950-ականներից մինչև մեր օրերը ռուսական արվեստում կատարված գործընթացների վերլուծությանը։ Արխիվային նյութն ներառում է 1970-ականների վերջերից ռուսական ու արտասահմանյան պարբերականներում հրապարակված հոդվածներ, նկարիչների կենսագրություններ, մամուլի հաղորդագրություններ, փաստական լուսանկարներ և տարբեր տեղեկություններ ցուցահանդեսների մասին։
Աջակցություն երիտասարդ նկարիչներին
Դրամաշնորհների ծրագիրը հաստատվել է 2012 թվականին` երիտասարդ ռուս նկարիչներին աջակցելու նպատակով և այս պահին միակ նմանատիպ նախաձեռնությունն է ։ Դրամաշնորհների հայտերն ընդունվում են 18-35 տարեկան նկարիչներից ։ Ժամանակակից արվեստի փորձագետներից կազմված ժյուրին ընտրում է հաղթողներին, ովքեր մեկ տարի ստանում են ամենամսյա թոշակ 30.000 ռուբլու չափով։ Կրթաթոշակառուները նաև ներգրավվում են «Գարաժ» թանգարանի կրթական ու ցուցահանդեսային ծրագրերում։
Գրախանութ
«Գարաժ» թանգարանի գրախանութը մասնագիտացված է դասական ու ժամանակակից արվեստի մասին գրականության ուղղությամբ։ Գրախանութի տեսականու մեջ կան նաև միջազգային արթ-ինստիտուտների կատալոգներ, ժամանակակից արվեստի մասին հազվագյուտ հրատարակություններ, գեղարվեստական ուղղության ամսագրեր և «Գարաժ» թանգարանի և Ad Marginem հրատարկչատների հրատարակած գրքեր։
=Ծանոթագրություններ =
Շոթա Մանագաձե
Շոթա Մանագաձե (შოთა მანაგაძე, ), վրացի ռեժիսոր։ Վրացական ԽՍՀ ժողովրդական արտիստ (1966) ։
«Գարաժ» ժամանակակից արվեստի թանգարան
Գրախանութ
Կատեգորիա:2008 հիմնադրված թանգարաններ Կատեգորիա:Մոսկվայի թանգարաններ Կատեգորիա:Մոսկվայի գեղարվեստական թանգարաններ Կատեգորիա:Ժամանակակից արվեստի թանգարաններ
Շոթա Մանագաձե
Կենսագրություն
Շոթա Մանագաձեն ծնվել է 1903 թվականի մարտի 19-ին Քութայիսում։
Սովորել է Թբիլիսիի համալսարանում։ 1926 թվականին ավարտել է Ջաբադարի թատերական ստուդիան Թիֆլիսում, իսկ 1938 թվականին՝ Գերասիմովի անվան կինեմատոգրաֆիայի ինստիտուտի ռեժիսորական ֆակուլտետը։
1938 թվականից Շոթա Մանագաձեն որպես կինոռեժիսոր աշխատել է Թբիլիսիի կինոստուդիայում (ավելի ուշ վերանվանվել է «Վրացֆիլմ»)։
Շոթա Մանագաձեն մահացել է 1977 թվականի հուլիսի 21-ին։
Արտաքին հղումներ
Կատեգորիա:Վրացի ռեժիսորներ Կատեգորիա:Քութայիս քաղաքում ծնվածներ Կատեգորիա:Թբիլիսի քաղաքում մահացածներ Կատեգորիա:Վրացական ԽՍՀ ժողովրդական արտիստներ Կատեգորիա:Վրացի կինոռեժիսորներ Կատեգորիա:Հոկտեմբերյան հեղափոխության շքանշանով պարգևատրվածներ
Ստալինյան բռնապետության զոհերի թանգարան
Ստալինյան բռնապետության զոհերի թանգարան, Հայաստանի Հանրապետությունում բացվելիք թանգարանի նախագիծ ։
Հովհաննես Թումանյանի թանգարանում «Խավարում» ցուցահանդեսի փակման համատեքստում 2017 թվականի սեպտեմբեիր 14-ին Հայաստանի Հանրապետության մշակույթի նախարար Արմեն Ամիրյանը հայտարարել է, որ ՀՀ Մշակույթի նախարարությունը ունի հանձնարարական Հայաստանի Հանրապետության նախագահ Սերժ Սարգսյանից՝ մշակել առանձին թանգարան՝ ստալինյան բռնապետության զոհերի հետ կապված ։
Ծանոթագրություններ
Կատեգորիա:Թանգարանների նախագծեր Հայաստանում
Դայակներ
Սյուժե
Մութ գործերով զբաղվող նախկին գործընկերը սպառնում է խոշոր բիզնեսմեն Ֆրենկ Հիլլհերստին, եթե վերջինս դադարեցներ համագործակցությունը։ Վախենալով իր երկու երկվորյակ զարմիկների կյանքի համար, Հիլլերհերստը վարձում է անխոհեմ, բայց բարի, տնտեսվար և հոգատար եղբայրների որպես թիկնապահների ։
Կլարկիա շքեղ
Բնութագիր
Ուղղաձիգ ճյուղերով խիտ, թփակալած` մինչև 60 սմ բարձրությամբ միամյա ծաղկաբույս է։ Տերևները նստադիր են, երկարավուն օվալաձև։ Ծաղիկները ծոցային են, հասարակ կամ լիաթերթիկ, սպիտակ, վարդագույն, մոխրագույն, մանուշակագույն։ Ծաղկում է հունիսից մինչև սեպտեմբեր։ Պահանջկոտ չէ հողի նկատմամբ, սակայն լավ է աճում և առատորեն ծաղկում է թեթև, ավազային հողերում։ Վատ է տանում թարմ օրգանական պարարտանյութերի առկայությունը։ Լուսասեր է և խոնավասեր։
Մշակում
Սերմերը ցանում են ապրիլ-մայիսին` անմիջապես բաց գրունտում։ Քանի որ սերմերը շատ մանր են, ապա դրանք խոր ցանել չի կարելի։ Խառնում են մանր ավազի հետ և շաղ տալիս հողի մակերեսին։ Ծիլերն արագ են զարգանում։ Վերատնկումը տանում են միայն զարգացման ամենավաղ շրջանում։ Սերմնաբույսերը պետք է նոսրացնել այն հաշվով, որ բույսը բույսից գտնվի 20 սմ հեռավորության վրա։ Օգտագործում են խմբերով տնկելու, ինչպես նաև ծաղկադեկորատիվ զանազան ձևավորումներում։ Պիտանի է նաև որպես կտրած ծաղիկ։
Գրականություն
Կատեգորիա:Բույսեր այբբենական կարգով Կատեգորիա:Ծաղկավոր բույսեր
Ռուդոլֆ Բլաումանիս
Կարլիս Ռուդոլֆ Լեոնիդ Բլաումանիս, (Kārlis Rūdolfs Leonīds Blaumanis, ), լատվիացի գրող։
Կենսագրություն
Ավարտել է Ռիգայի առևտրական դպրոցը (1881)։ Գրական գործունեությունն սկսել է 1887 թվականին։ «Մոլախոտ» (1887), «Գարնան ցրտեր» (1898), «Մահվան ստվերում» (1899) պատմվածքներում, «Գողեր» (1890), «Տրինայի մեղքերը» (1896) կատակերգություններում, «Անառակ որդի» (1893), «Շաբաթ երեկո» (1907) դրամաներում Բլաումանիս պատկերել է լատվիացի գյուղացու կյանքը, սուր երգիծանքի ենթարկել ցարական ինքնակալությանը։ Գրել է նաև քնարական բանաստեղծություններ։
Աղբյուրներ
Կատեգորիա:Լատիշ գրողներ Կատեգորիա:Տուբերկուլոզից մահացածներ Կատեգորիա:Լատիշ բանաստեղծներ Կատեգորիա:Լատիշ դրամատուրգներ Կատեգորիա:Խորհրդային լրագրողներ Կատեգորիա:Լատիշ թարգմանիչներ
Սան Ֆելիպի
Սան Ֆելիպի (São Felipe), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Սալվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 30 316 մարդ՝ 2006 թվականի տվյալներով։ Գրավում է 197,898 կմ2 տարածք։ Բնակչության խտությունը՝ 104,7 մարդ/կմ²։
Պատմություն
Քաղաքը հիմնադրվել է 1880 թվականի մայիսի 29-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Չիլխորոզ (Դերջանի գավառ)
Չիլխորոզ, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն գյուղաքաղաքից 47 կմ արևմուտք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Ջեյք Ռոբերթս
Աուրելիան Սմիթ կրտսեր (Aurelian Smith Jr., ), առավել հայտնի Ջեյք «Օձ» Ռոբերթս (Jake "The Snake" Roberts) ռինգային անվամբ, ամերիկացի նախկին պրոֆեսիոնալ ըմբշամարտիկ (ռեստլեր), WWE փառքի սրահի անդամ (2014)։
Առավել հայտնի է «World Wrestling Federation» (WWF, այժմ՝ WWE) կազմակերպությունում հանդես գալով (1986-1992, 1996-97)։
Ելույթներ է ունեցել նաև «National Wrestling Alliance» (NWA), «World Championship Wrestling» (WCW), «Asistencia Asesoría y Administración» (AAA), «Extreme Championship Wrestling» (ECW) և «Total Nonstop Action Wrestling» (TNA) կազմակերպություններում։
Ռեստլինգային շրջանակներում Ռոբերթսի ռինգային կերպարը հայտնի էր ազդեցիկ հոգեբանական պրոմոներով։ Ռոբերթսը հայտնի էր նաև այն հանգամանքով, որ ռինգ էր մտնում վարժեցված պիթոնով, ում անվանում էր Դեմիեն։ Կերպարից զատ, համարվում է «ԴԴՏ» կոչվող հնարքի ստեղծողը։
2014 թվականին առաջադրվել է WWE փառքի սրահ։
Արտաքին հղումներ
Կատեգորիա:1955 ծնունդներ Կատեգորիա:Մայիսի 30 ծնունդներ Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:WWE փառքի սրահի անդամներ
Սան Ֆելիս (Բաիա)
Սան Ֆելիս (São Félix), համայնք Բրազիլիայում՝ Բաիա նահանգի կազմում։ Գտնվում է Սալվադորի մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 14 805 մարդ՝ 2006 թվականի տվյալներով։ Գրավում է 95,502 կմ2 տարածք։ Բնակչության խտությունը՝ 155,0 մարդ/կմ²։ Քաղաքի տոնը նշվում է հոկտեմբերի 25-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Օճառաձոր (գետ)
Օճառաձոր, գետակ Հայաստանի Սյունիքի մարզում, Շիկահող գետի ձախ օժանդակը։ Սկիզբ է առնում Շիշկերտ լեռան արևելյան լանջից և Ծավ գյուղից 3,5 կմ հյուսիս-արևմուտք միախառնվում մայր գետին։ Երկարությունը՝ 6 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Շիկահող գետի վտակներ
Ընտանեկան հոգեբանություն
Ընտանիքի հոգեբանություն, հոգեբանության բաժին է, որն ուսումնասիրելով էվոլյուցիան ու բնույթը ամուսնության և ընտանեկան հարաբերությունների, նրանց առաջացման յուրահատկությունները, ձևավորումը, կայունացումն ու քայքայումը, նկարագրելով ընտանեկան և ամուսնական հատկանիշների, ընտանիքի անդամների սոցիալ-հոգեբանական և ֆունկցիոնալ առանձնահատկությունները միմյանց հետ ։
Ընտանեկան հոգեբանության տիրույթում է գտնվում ընտանիքում՝ սեռական հարաբերությունների հարցը։
Ագիլար դել Ռիո Ալամա
Ագիլար դել Ռիո Ալամա (Aguilar del Río Alhama), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 54,11 կմ2 տարածք։ Բնակչությունը կազմում է 573 մարդ (2010 թվականի տվյալներով)։ Գտնվում է պրովինցիայի վարչական կենտրոնից 98 կմ հեռավորության վրա։
Ընտանեկան հոգեբանություն
ԱՐԴԻ ԲՋՋԱՅԻՆ ԸՆՏԱՆԻՔԻ ՁԵՎԱՎՈՐՄԱՆ ԵՎ ԶԱՐԳԱՑՄԱՆ ՓՈՒԼԵՐԸ
§ 1. Ընտանիքի զարգացման խնդիրը
Արդի ընտանիքիների առաջացումը և հետագա գոյատևումը հետազոտողներն անվանում են «զարգացում» և ապա՝ փորձում առանձնացնել դրա որոշակի փուլեր։ Վիճելի համարելով ընտանիքի զարգացման անլուծելի խնդրի մասին տարբեր փուլերում առանձնացվող տեսակետը՝ գտնում ենք, որ այն լուրջ վերանայման կարիք ունի և այդ նպատակով առաջադրում ենք մի շարք դրույթներ.
Վերնագրի տեքստ[խմբագրել կոդը]
1. Ընտանիքն իր գոյության ընթացքում անցնում է փոփոխությունների մի երկարատև գործընթաց, որը կարելի է բաժանել փուլերի (կամ շրջանների)։ Դիտարկելով բջջային ընտանիքի կյանքի ուղին՝ ստեղծվելու պահից մինչև նրա վերացումը(երբ ամուսինները մահանում են), կարելի է տեսնել փոփոխությունների մի ամբողջ շղթա։
3. Յուրաքանչյուր ընտանիք ունի ինչպես առաջադիմական զարգացման, այնպես էլ հետընթացի, քայքայման և ճգնաժամերի փուլեր։ Այդպիսին է իրականությունը, որը և պետք է արտացոլվի ընտանիքի հոգեբանության գիտական տեսության մեջ։
Գրականություն
Կատեգորիա:Հոգեբանության բաժիններ Կատեգորիա:Ընտանեկան հոգեբանություն
Չիլխորոզ (Էրզրումի գավառ)
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Օջախիձոր (գետ)
Օջախիձոր, գետակ Հայաստանի Կոտայքի մարզում, Հանքավան գետի աջ օժանդակը։ Սկիզբ է առնում Թուխմանուկ լեռան արևելյան լանջերից և Հանքավան գյուղից 2 կմ հյուսիս թափվում Հանքավան գետը։ Երկարությունը՝ 7 կմ ։
Ծանոթագրություններ
Կատեգորիա:Կոտայքի մարզի գետեր Կատեգորիա:Հանքավան գետի վտակներ
Վիլնյով Լուբե
Վիլնյով Լուբե (Villeneuve-Loubet), համայնք Ֆրանսիայի հարավ-արևելքում՝ Պրովանս Ալպեր Լազուր ափերկրամասում։ Գտնվում է Ծովափնյա Ալպեր գավառի Գրաս շրջանի Վիլնյով Լուբե կանտոնում ։ Մինչև 2015 թվականի մարտը համայնքը վարչականորեն մտնում էր Հարավային Կան սյուր Մեր լուծարված կանտոնի (Գրաս շրջան) կազմում։
Համայնքի մակերեսը 19,60 կմ² է, բնակչությունը՝ 14 104 մարդ (2006)՝ աճի միտումով (2012 թվականին՝ 14 814 մարդ )։ Բնակչության խտությունը 755,8 մարդ/կմ2 է։
Աշխարհագրական դիրք
Վիլյնյով Լուբեն գտնվում է Լու գետի գետաբերանում։ Քաղաքն առաջացել է երկու գյուղերի՝ Վիլնյով Լուբեի ներքին մասը կազմող Վիլնյով հին գյուղի և Միջերկրական ծովի ափին գտնվող Լուբե գյուղի միավորման արդյունքում։ Քաղաքի ափամերձ հատվածի երկարությունը շուրջ 40 կմ է։ Վիլնյով Լուբեն միաժամանակ նաև հանգստյան գոտի է և Սոֆիա Անտիպոլիսի տեխնոպոլիսի մաս։
Բնակչություն
2011 թվականի տվյալներով համայնքի բնակչությունը կազմել է 14 995 մարդ, իսկ 2012 թվականի տվյալներով՝ 14 814 ։
Բնակչության թվի աճը ․
Տնտեսություն
2010 թվականի ընթացքում համայնքում թվագրվել է 7334 հարկատու տնային տնտեսություն, որոնցում ապրել է 15 607,5 մարդ։ Մեկ հարկատուի համար միջին եկամուտը կազմել է 23 067 եվրո ։
Արտաքին հղումներ
Կատեգորիա:Ֆրանսիայի համայնքներ
Սան Ֆելիս դու Կորիբի
Պատմություն
Քաղաքը հիմնադրվել է 1989 թվականի մայիսի 13-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Քաղաձոր (գետ)
Քաղաձոր (նախկինում՝ Կաչադարա), գետակ Հայաստանի Սյունիքի մարզում, Գեղի գետի ձախ օժանդակը։ Սկիզբ է առնում Բարգուշատի լեռների հարավային լանջերից բխող աղբյուրներից և Նոր Աստղաբերդ գյուղից 4 կմ հյուսիս-արևմուտք միանում մայր գետին։ Երկարությունը՝ 8 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Գեղի գետի վտակներ
Թամազ Գոմելաուրի
Թամազ Կոստանտինի Գոմելաուրի, վրացի կինոռեժիսոր և սցենարիստ։
Կենսագրություն
1954-1956 թվականներին սովորել Շոթա Ռուսթավելու անվան ՏԳԻՏիԿ-ի դերասանական ֆակուլտետում, ապա ՎԳԻԿ-ի ռեժիսորական ֆակուլտետում։ Աշխատել է վրացական հեռուստատեսությունում։
Լապրադ (Օդի գավառ)
Լապրադ (Laprade), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 91 մարդ, բնակչության խտությունը` 19.74 մարդ/կմ²։ Բնակավայրը զբաղեցնում է 4.61 կմ² տարածք։
Աշխարհագրություն
Գտնվում է Փարիզ քաղաքից 610 կմ հարավ, Մոնպելիե քաղաքից` 135 կմ արևմուտք, Կարկասոն քաղաքից` 27 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 56 աշխատունակ (15-64 տարեկան) բնակիչ, որոնցից ակտիվ էին 38-ը, իսկ ոչ ակտիվները` 18։ Ակտիվության ցուցանիշը կազմում է 67,9 %։ 38 աշխատունակ մարդկանցից աշխատել է 36 անձ (22 տղամարդ և 14 կին)։ Գործազուրկ են եղել 2 անձ (1 տղամարդ և 1 կին)։ 18 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դաշտաքար (Արարատի մարզ)
Դաշտաքար (մինչև 1948 թ.` Դաշլու), գյուղ Հայաստանի Հանրապետության Արարատի մարզի Արարատի տարածաշրջանում, Վեդի քաղաքից 3 կմ հյուսիս-արևելք, մարզկենտրոնից 19 կմ հեռավորության վրա։
Պատմություն
Նախկինում ունեցել է Դաշլը, Դաշլի, Դաշլու, Տաշլու անվանումները։ Դաշտաքար է վերանվանվել 1968 թվականին։
Ընկած է Արարատյան դաշտի նախալեռներում, Վեդի գետի աջ ափին՝ ծովի մակարդակից 970 մ բարձրության վրա։ Երեք կողմից շրջապատված է ցածր, բուսականությամբ աղքատ լեռներով։
Կլիմա
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Հարուստ է արտեզյան ջրավազաններով, որոնք էլ օգտագործվում են որպես խմելու ջուր։
Բնակչություն
Ըստ ՀՀ 2011 թ. մարդահամարի արդյունքների` Դաշտաքարի մշտական բնակչությունը կազմել է 485, առկա բնակչությունը` 458 մարդ ։ Մինչև 1918-1920 թթ. բնակեցված է եղել ադրբեջանցիներով, այնուհետ ունեցել խառը հայ-ադրբեջանական բնակչություն ։ Ներկայումս բնակվում են հայեր, որոնց նախնիների մի մասը եկել է Արևմտյան Հայաստանից` Վանից, Մուշից և Շատախից, մի մասը` 1940-1950-ական թթ. ՀԽՍՀ Մարտունու, Կամոյի և Սիսիանի շրջաններից ։ Դաշտաքարի բնակչության փոփոխությունը ժամանակի ընթացքում` ստորև.
Տնտեսություն
Արդյունաբերություն չունի։
Ալեսանկո
Ալեսանկո (Alesanco), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 17,17 կմ2 տարածք։ Բնակչությունը կազմում է 509 մարդ (2010 թվականի տվյալներով)։ Գտնվում է պրովինցիայի վարչական կենտրոնից 35 կմ հեռավորության վրա։
Կատեգորիա:Իսպանիայի բնակավայրեր
Մորիս Ուտրիլլո
Մորիս Ուտրիլլո, ֆրանսիացի նկարիչ։
Կենսագրություն
Աշակերտել է մորը՝ նկարչուհի Սյուզան Վալադոնին։ Կրել է Կամիլ Պիսսառոյի ազդեցությունը։ Նկարել է Մոնմարտրի նեղ ու կարծես մեռած փոքրիկ փողոցները։ Մորիս Ուտրիլլոյի արվեստը ծաղկում է ապրել 1908-1910-ական թվականներին։ Այդ՝ այսպես կոչված սպիտակ շրջանի գործերում մի քիչ միամիտ, խստաշունչ կոմպոզիցիայի հավասարակշռությունը, գծանկարի գրաֆիկականությունը, նկարելակերպի ընդգծված ֆակտուրայնությունը զուգորդված են սառը-թափանցիկ (երբեմն՝ տաք տոներով մեղմացված) գունաշարի նրբերանգավորմանը, մթնոլորտի թարմ նոսրացմանը, այդ հայեցողական մելամաղձոտ ընդհանուր տրամադրության մեջ ոչ սակավ հնչում են մարդու խորթացման դառը, նույնիսկ ողբերգական նոտաներ («Փողոց Մոնմարտրում», մոտ 1910, Թեյտ պատկերասրահ, Լոնդոն, «Մուլեն դը լա Գալետ», 1915, մասնավոր հավաքածու, Փարիզ)։ 1920-ական թվականներից Մորիս Ուտրիլլոյի ներկապնակը դարձել է պայծառ, բնանկարների հուզական կառույցը՝ մաժորային («Սեն Ռուստիկ փողոցը», 1922, մասնավոր հավաքածու, Միլան)։
Արտաքին հղումներ
Կատեգորիա:Ֆրանսիացի նկարիչներ Կատեգորիա:Պոստիմպրեսիոնիզմ Կատեգորիա:Պատվո լեգեոնի շքանշանի ասպետներ Կատեգորիա:Ֆրանսիացի փորագրիչներ
Սան Ֆրանսիսկու դու Կոնդի
Սան Ֆրանսիսկու դու Կոնդի (São Francisco do Conde), համայնք Բրազիլիայում՝ Բաիա նահանգի կազմում։ Գտնվում է Սալվադորի մարզում։ Մտնում է Սալվադորի գավառի կազմի մեջ։ Բնակչությունը կազմում է 29 829 մարդ՝ 2007 թվականի տվյալներով։ Գրավում է 369,229 կմ2 տարածք։ Բնակչության խտությունը՝ 111,9 մարդ/կմ²։
Պատմություն
Քաղաքը հիմնադրվել 1697 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Նոդար Մանագաձե
Նոդար Շոթայի Մանագաձե (ნოდარ მანაგაძე, ), վրացի կինոռեժիսոր, սցենարիստ, դերասան և պրոդյուսեր ։
Կենսագրություն
Ծնվել է 1943 թվականի մարտի 19 Վրաստանի Թբիլիսի քաղաքում։
1965 թվականին ավարտել է Շոթա Ռուսթավելու անվան թատերական արվեստի ինստիտուտի ռեժիսորական ֆակուլտետը։
1980 թվականին Վրացական ԽՍՀ-ի արվեստի վաստակավոր գործիչ ։
Արտաքին հղումներ
Կատեգորիա:Վրացի դերասաններ Կատեգորիա:Խորհրդային դերասաններ Կատեգորիա:Դերասաններ այբբենական կարգով Կատեգորիա:Վրացի կինոռեժիսորներ Կատեգորիա:Խորհրդային կինոռեժիսորներ Կատեգորիա:Կինոռեժիսորներ այբբենական կարգով Կատեգորիա:Մարտի 19 ծնունդներ Կատեգորիա:1943 ծնունդներ Կատեգորիա:Թբիլիսի քաղաքում ծնվածներ Կատեգորիա:Վրացի սցենարիստներ Կատեգորիա:Նոյեմբերի 27 մահեր Կատեգորիա:2006 մահեր Կատեգորիա:20-րդ դարի դերասաններ Կատեգորիա:Վրացի պրոդյուսերներ Կատեգորիա:Վրացական ԽՍՀ ժողովրդական արտիստներ
Էլ
Էլ (ale), անգլիական ավանդական գարեջրի տեսակ։ Արտադրվում է բարձր խմորումով, պարունակում է 5-6,5% սպիրտ ։
Պատմություն
«Էլ» բառը ստուգաբանորեն առաջացել է հնդեվրոպական նախալեզվի արմատից՝ հավանաբար «հարբածություն» իմաստով։ Արմատի հնդեվրոպական ծագումը հիմնավոր ապացուցվում է՝ համեմատելով ժամանակակից լեզուների հետ՝, ինչպես նաև öl (գերմանական լեզուների խումբ, որոնց պատկանում է նաև հին անգլիականը),  - գարեջուր (հնդեվրոպական ընտանիքի Բալթիկյան խումբ), Ռուսաստանի հյուսիսում՝ ол (հարբածության խմիչք), ինչպես նաև õlu և olut:
Մինչև 15-րդ դարը Անգլիայում գարեջրի արտադրության մեջ գայլուկ չի օգտագործվել, և ստացված խմիչքի բոլոր տեսակներն անվանել են էլ։ Էլի արտադրության ժամանակ որպես կոնսերվանտ և ածիկի համի երանգավորիչ՝ գայլուկի փոխարեն օգտագործում էին գրյուիտ, բույսերի ու համեմունքների խառնուրդ, որը եփում էին քաղցրահյութում։ Էլը շատ կարևոր դեր ուներ միջնադարում և հացի հետ միասին համարվում էր առաջին անհրաժեշտության սննդանյութ։ Նիդերլանդներից գայլուկի ներմուծումից հետո և մինչև 17-րդ դարի վերջը «էլ» (ale) բառը բացառապես օգտագործվում էր՝ նշելու այն խմիչքները, որոնք խմորվում էին առանց գայլուկի։ Գայլուկով խմորվածները անվանեցին գարեջուր (beer)։ 18-րդ դարում երկու բառերն էլ փոխեցին իրենց նշանակությունը ։
Էլը մեր ժամանակներում
Էլի պատրաստման համար օգտագործում են բարձրագույն խմորում։ Այն խմորման համեմատաբար հին մեթոդ է, որի ժամանակ մի քանի օրում խմորիչը բարձրանում է գարեջրի մակերևույթ, չնայած որոշ բրիտանական գարեջրագործներ օգտագործում են թթխմոր, որը չունի բարձրագույն խմորման վառ արտահայտված բնութագիր։ Օգտագործվում է կալցիումի սուլֆատով հարուստ ջուր ։
Որպես էլ դասակարգված գարեջրի պատրաստման համար գերադասելի է օգտագործել գարու և ցորենի ածիկ, հազվադեպ՝ նաև աշորա։ Կարող են առկա լինել նաև անալի հացահատիկներ։ Լագերի համեմատ էլը ստացվում է ավելի մուգ, թունդ, խիտ և դառը (պակաս քաղցր) ։
Էլի բազմաթիվ տեսակներից առանձնանում է փեյլ-էլը (pale ale, բաց էլը), որն արտադրվում է բաց ածիկից և գայլուկի լավագույն տեսակներից։ Այն բաց գարեջուր է՝ կիտրոնի դեղին գույնով, գայլուկի բարձրացված քանակով, պարունակում է 5,9-8,5 % սպիրտ և 10,9-19,3 % հյութ ։ Էլի այլ տեսակներ են՝ էլի բաց ենթատեսակ բիտտեր, որը բավականին դառը համ ունի և արցաթագույնից մինչև նարնջագույն երանգ, փափուկ էլ՝ ոչ թունդ և քիչ գայլուկով, գարու գինի (barley wine)՝ էլի համեմատաբար ավելի խիտ ու թունդ տեսակ ։ Էլին ազգակից գարեջրի տեսակներ են նաև բարձրագույն խմորմամբ ստացվող պորտեր (էլի համեմատ ավելի քաղցր) և ստաուտ (էլի համեմատ ավելի թունդ) գարեջրերը ։
Շատ երկրներում Էլը կորցրել է իր հանրաճանաչությունը գարեջրի բազմաթիվ տեսակների ու ալկոհոլային այլ խմիչքների տարածման արդյունքում։ Վերջին տարիներին՝ Քրաֆտային գարեջրի հանրաճանաչության հետ մեկտեղ, նկատվում է Էլի արտադրման ու վաճառքի աճ ։
Ռուսաստանում
Ռուսաստանում արդյունաբերական մասշտաբով թողարկված առաջին Էլը եղել է «Սիբիրյան սաթե կորոնան» (արտադրությունից հանված է) ։ Էլի ռուսական տեսակներից «Էլ խավոտ իշամեղուն» ստացել է միջազգային մրցանակներ (մեդալ Grand Gold կարգի Monde Selection 2015 մրցույթում, «International Brewing Awards 2015» ոսկե մեդալ շքանշան, ոսկի «Russia’s Best Amber Pale Ale» կարգում «World Beer Awards 2015»-ի շքանշան )  ։
Ծանոթագրություններ
Կատեգորիա:Գարեջուր Կատեգորիա:Ալկոհոլային խմիչքներ
Լասբորդ (Օդի գավառ)
Լասբորդ (Lasbordes), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 829 մարդ, բնակչության խտությունը` 56.24 մարդ/կմ²։ Բնակավայրը զբաղեցնում է 14.74 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 27 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Իսահակ Մելիք-Աղամալյան
Իսահակ Ղահրամանի Մելիք-Աղամալյան, Երևանի վեցերորդ քաղաքագլուխ ։
Կենսագրություն
Իսահակ Մելիք-Աղամալյանը ծնվել է 1858 թվականին, տոհմական ազնվական իշխան Ղահրաման Մելիք-Աղամալյանի ընտանիքում։ Կրթություն է ստացել Սանկտ Պետերբուրգի համալսարանում՝ իրավագիտության ֆակուլտետում։ Բացի այդ, տիրապետել է մի քանի օտար լեզուների։ Սանկտ Պետերբուրգից վերադառնալուց հետո աշխատանքի է անցել Թիֆլիսի դատաստանական պալատում։ Երկար տարիներ որպես նոտար աշխատել է Երևանի նահանգային վարչությունում։ Նվիրված աշխատանքի շնորհիվ հասել է նախ պալատական խորհրդականի, ապա՝ քաղաքային վարչության անդամի պաշտոնի։ 1898 թվականին մահանում է քաղաքագլուխ Վահան Տեր-Սարգսյանը։ Նոյեմբերին, քառասուն տարեկան հասակում քաղաքագլուխ է ընտրվում Իսահակ Մելիք-Աղամալյանը, ով պաշտոնավարում է ավելի քան վեց տարի՝ մինչև՝ 1904 թվականի մարտը։
Ծանոթագրություններ
Կատեգորիա:1858 ծնունդներ Կատեգորիա:1904 մահեր Կատեգորիա:Երևան քաղաքում ծնվածներ Կատեգորիա:Երևան քաղաքում մահացածներ Կատեգորիա:Մելիք-Աղամալյաններ Կատեգորիա:Սանկտ Պետերբուրգի պետական համալսարանի շրջանավարտներ
Ալբերիտե
Ալբերիտե (Alberite), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 20,24 կմ2 տարածք։ Բնակչությունը կազմում է 2676 մարդ (2010 թվականի տվյալներով)։ Գտնվում է պրովինցիայի վարչական կենտրոնից 7 կմ հեռավորության վրա։ Քաղաքի հովանավորներն են Սուրբ Մարտինը և Աստվածամայր դե լա Անտիգվան։
Յոաննա Բատոր
Յոաննա Բատոր ( Joanna Bator), լեհ գրող, լրագրող, հրապարակախոս, ֆելիետոնիստ, ֆեմինիստ։
Կենսագրություն
1999-2008 թվականներին Յոաննա Բատորն աշխատել է Լեհաստանի գիտությունների ակադեմիայում, 2007 թվականից մինչև 2011 թվականը դասավանդել է նաև Լեհաստանի և Ճապոնիայի համակարգչային տեխնոլոգիաների բարձրագույն դպրոցում և Վարշավայի այլ բուհերում։ Նա ճապոնական մշակույթի երկրպագու է։ Երկու տարի Ճապոնիայում լինելուց հետո հրապարակել է իր «Ճապոնական հովհար» (2004, 2011) գիրքը։ 2005 թվականին արժանացել է հրատարակիչների և Բեատա Պավլյակի անվան մրցանակների։
2011 թվականից Յոաննա Բատորը իր ժամանակը նվիրել է բացառապես գրքեր գրելուն։ Նրա առաջին «Կինը» (2002) գիրքը նրան հաջողություն չի բերել, բայց երկրորդ վեպը՝ «Ավազե լեռ» (2009), հաջողություն է բերել Լեհաստանում և արտերկրում, որին հաջորդել է «Խմուրդալիա» (2010) գիրքը։ Հաջորդը դարձել է «Դա մութ է, գրեթե գիշեր» վեպը (2012)։
Արտաքին հղումներ
Կատեգորիա:Լեհ կին գրողներ Կատեգորիա:Լեհ լրագրողներ Կատեգորիա:Լեհ հրապարակախոսներ Կատեգորիա:Լեհ ֆեմինիստներ Կատեգորիա:Լեհ սոցիոլոգներ
Մանկավարժ
Մանկավարժ, հանրակրթական դպրոցի ուսուցիչ, պրոֆտեխնիկական, հատուկ միջնակարգ կամ բարձրագույն ուսումնական հաստատության դասատու, նախադպրոցական հիմնարկի, գիշերօթիկ դպրոցի, մանկատան, դաստիարակչական գաղութի դաստիարակ, արտադպրոցական հիմնարկի և այլ աշխատող, ինչպես նաև մանկավարժության, որպես գիտության, պրոբլեմներ մշակող գիտական աշխատող։